alexandrainst/scandi-wiki huggingface dataset:
Jabal al-Nour

Jabal al-Nour (òg skrive Jabal an-Nur eller Jabal Nur), som på arabisk جبل النور tyder «Lysfjellet» eller «Opplysningsfjellet», er eit fjell nær Mekka i Saudi-Arabia. Det er eit av dei mest populære turistmåla i Mekka. Den kjende Ghar-E-Hira eller Hiragrotta ligg i fjellet. Grotta er ganske lita, berre nokre meter lang og brei. Fjellet er 642 moh, men turen til grotta tar likevel rundt to timar og er strevsam. Både fjellet og grotta er særs viktige for muslimar verda over. Den islamske profeten Muhammed skal i lange tider har meditert i grotta og ein trur at det var her han fekk den første openberringa frå erkeengelen Gabriel.

Namn

Sidan dette er sagt å vere staden der Muhammed fekk dei første versa i Koranen, fekk fjellet namnet «Jabal-al-Nour». Jabal tyder «fjell» på arabisk og Nour eller Noor tyder «lys» eller «opplysning».

Kjelder
Denne artikkelen bygger på «Jabal al-Nour» frå ,  den 8. mars 2016. 
 oppgav desse kjeldene:

Bakgrunnsstoff
 3D-bilete av Hiragrotta

Nour, Jabal
Gabriel
Heilage fjell
Islamske heilage stader
Peter Bendow

Peter Bendow er namnet den norske juristen, forfattaren og illustratøren David Dietrichs Svendsen Arnesen () tok i 1948 etter å ha brukt det som forfattarpseudonym i ei årrekke. Han brukte også av og til pseudonyma Hermann Munter og Bjørn Rafft.

Peter Bendow budde i Lærdal frå 1895-1906 då faren Johan Ludvig vart prest der. Han skreiv som kriminalforfattar under dekknamnet Peter Bendow og endra altså seinare sitt eige namn til dette. Han blei cand. jur. i 1910, var rettsskrivar i Oslo lagdøme 1927-1936, i Eidsiva lagdøme 1936-1954.

Han skreiv fleire skodespel, mellom anna Kongens Ord i 1953 om lærdølane sitt opprør mot militærtenesta i 1802.

Han var også ein kjend amatøregyptolog og skreiv fleire bøker om emnet, mellom anna trilogien Pyramidetidens Egypt (1947), Stormaktstidens Egypt (1952) og Forfallets Egypt (1957). Til dei tre sistnemnde teikna Bendow også omslaget og vignettane som innleiar og avsluttar kapitla i bøkene. Boka Historisk lidenskap (1943) inneheld artiklar om såvel det gamle Egypt som frå Roma, middelaldersk romantikk, kong Christian II og dronning Elisabeth I.

Bendow skreiv også fleire historiar som vart publiserte i det populære norske tidsskriftet Magasinet For Alle, og han heldt radioføredrag. Boka Guder og templer (1956) inneheld utdjupande artiklar basert på radioføredrag om Egypt, med forfattaren sine teikningar og eigne fotografi frå Egypt. Han omsette også andre forfattarar sine bøker til norsk.

Bibliografi

Bøker

Omsetjingar til andre språk - eit utval
Med egen ingång (1935). Svensk utgave illustrert av Ludvig Johnson
Pyramidetidens Ægypten (1949). Dansk utgave oversatt av Grethe Lundsgaard

Omsetjingar til norsk av andre forfattarar sine bøker - eit utval
E. Phillips Oppenheim: Virginia griper inn (1933)
W. N. Weech (redaktør): Verdens historie. I – II (1949)
Vivi Laurent-Täckholm: Faraos blomster. En kulturhistorisk-botanisk skildring av livet i Det gamle Egypt bygd på virkeligheten og med bilder fra de siste års utgravninger (1953)

I tidsskrift - eit utval
 Lokalhistoriske artiklar Sogn og Fjordane

Kjelder
 Om Peter Bendow i Fylkesleksikon Sogn og Fjordane
 Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978
 Gravminner i Norge

Bakgrunnsstoff
 Peter Bendow i Store norske leksikon

 Om Peter Bendow i Lokalhistoriske artiklar Sogn og Fjordane

Norske dramatikarar
Norske sakprosaforfattarar
Pseudonyme forfattarar
Norske egyptologar
Folk frå Larvik
Norske kriminalforfattarar
Norske romanforfattarar
Forfattarar frå Lærdal
Nettserier.no

Nettserier.no er ein teikneserieportal på Internett der alle som ønskjer kan publisere eigne teikneseriar. Nettstaden er gratis og ein kan få tilbakemeldingar på korleis eigne seriar kan bli betre.

Bakgrunnsstoff

Teikneserienettstader
Norske nettstader
Pýli på Kos

Pýli (gresk Πυλί) er ein landsby på øya Kos i øygruppa Dodekanesane i periferien Dei sørlege egeiske øyane i Hellas. Pýli høyrer til kommunaleininga Díkeos i kommunen Kos i periferieininga Kos.

Referansar 

Pyli
Kéfalos

Kéfalos (gresk Κέφαλος) er ein landsby på øya Kos i øygruppa Dodekanesane i periferien Dei sørlege egeiske øyane i Hellas. Kéfalos høyrer til kommunaleininga Iraklídes i kommunen Kos i periferieininga Kos.

Referansar 

Kefalos
Johannes Brochmann

Bodvar Fredrik Johannes Brochmann () var ein norsk prest, forfattar, dramatikar og skribent.

Johannes Brochmann vart cand.theol. i 1876, og arbeidde som lærar i Oslo frå 1877 til han i 1885 av helsemessige grunnar flytta til Vestlandet. Han budde i Ullensvang frå 1885, vart sokneprest i Røldal i 1900 og i Sogndal frå 1908 til 1923. I Ullensvang arbeidde han som fri skribent, journalist, prestevikar og føredragshaldar. I denne tida bidrog han til å stifta ungdomslag i bygda. I Røldal skal han ha bidrege til å bevara Røldal stavkyrkje.

Han skreiv dikt og ein komedie allereie i studietida. Dramaet Haakon Adelsteinsfostre (1878) er basert på Heimskringla, og er aldri oppført. Forfattarskapet hans omfattar elles polemikk med Bjørnson om Over Ævne, biografiar over teologane E.F.B. Horn og Anton Christian Bang, dikt, songar og eventyr.

Han var son av sokneprest Diderik Hegermann Brochmann (1808–75) og Sara Jessine Louise Brock (1811–91) frå Nannestad. Han gifta seg i 1878 med Elisabeth Falsen Smith (1855–1915) frå Molde, som også var litterært interessert og omsette Sherlock Holmesbøker. Dei var foreldre til Diderik Brochmann og Georg Brochmann, og gjennom Diderik besteforeldre til Zinken Hopp og Odd Brochmann Han var onkel til Bertram Dybwad Brochmann.

Bibliografi

Bøker

Omsetjing

I tidsskrift - eit utval
 Lokalhistoriske artiklar Sogn og Fjordane

Kjelder
 Johannes Brochmann i Fylkesleksikon Sogn og Fjordane
Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978

Referanser

Bakgrunnsstoff

 Om Johannes Brochmann i Lokalhistoriske artiklar Sogn og Fjordane

Norske prestar
Norske dramatikarar
Folk frå Sogndal
Folk frå Ullensvang
Folk frå Leikanger
Norske sakprosaforfattarar
Forfattarar frå Sogndal
Torvald Børtnes

Torvald Børtnes () var ein norsk lærar og klokkar fødd på Hafslo i Luster kommune. Han tok eksamen ved Volda lærarskule 1928, og var lærar i Hovin i Telemark 1928-1958. Børtnes er gravlagd i bygda.

Bibliografi

Bøker

Kjelder

Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978
Gravminner i Norge

Bakgrunnsstoff
I tidsskrift - eit utval ved Lokalhistoriske artiklar Sogn og Fjordane

Folk frå Luster
Norske barnebokforfattarar
Forfattarar frå Luster
Norske lyrikarar
Jon O. Bøtun

Jon O. Bøtun, () var ein norsk bonde og forfattar. Han var fødd i Fresvik i Vik kommune og var også busett der.

Bibliografi

Bøker

I tidsskrift - eit utval
Lokalhistoriske artiklar Sogn og Fjordane

Kjelder
Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978
Gravminner i Norge

Bakgrunnsstoff
Om Jon O. Bøtun i Lokalhistoriske artiklar Sogn og Fjordane

Forfattarar frå Vik
Folk frå Vik
Norske lyrikarar
Klappeleik

Klappeleik er ei form for leik som omfattar klapping, gjerne også song eller regler. Klappeleikar blir ofte  utførte av to eller fleire personar i lag. 

Enkle klappeleikar kan leikast av ein vaksen i lag med småbarn, som «Klappe kake søte» eller «Patty cake». Ofte sit barnet på fanget til den vaksne, gjerne vend mot han. Barnet kan då klappa med den eldre eller ved å kopiera. Denne typen leik kan vera til glede for barnet og den vaksne, men kan også hjelpa barnet til å læra klapping, ord og rytme, kommunikasjon og koordinering.

Litt eldre barn kan klappa med jamgamle partnerar. Desse leikane kan klappast i par eller grupper, og kan ha varierande, gjerne nonsensprega, regler knytt til seg. Nokre slike regler som er kjende i Noreg er «Anne Liane» og «Min far han er barber».
«Pease Porridge Hot» og «Mary Mack» er ein utbreidd klappeleik i heile den engelskspråklege verda.

Nokre klappeleikar kan utførast som ringleik der det er om å gjera å klappa, eller ikkje klappa, rett for å ikkje bli ute.
«Stella Ella Ola» er ein ringleik der deltakarane klappar kvarandre sine hender etter tur, men prøver å unngå klappet som høyrer til den siste stavinga i verset.

Klappeleikane kan brukast til å øva dugleiken sin og til å knyta vennskap. Mange regler og songar som er brukte i klappeleikar kan også brukast når ein hoppar hoppetau.

Større ungar og ungdommar kan klappa kompliserte rytmar som del av eit danse- eller musikkstykke som i jubadans. Klappeleikar med glas eller koppar kan danna kompliserte rytmar.

Klappeleikar i populærkulturen

Ei regle som mellom anna blei brukt til klappeleikar, «Rubber Dolly», blei til hitten «The Clapping Song» i 1965. Songen var skriven av Lincoln Chase og framført av Shirley Ellis. Han inneheld både klapping og tala instruksjonar for ein klappeleik.

Klappeleiken «Green Sally Up» blei sampla på Moby-songen «Flower» frå 1999.

Rytmen frå klappeleiken med koppar er mellom anna brukt i «Optimist (We Are Not for Them)» av rapparen P.O.S. i 2009. Same året spelte pop-folkgruppa Lulu and the Lampshades inn songen «Cups» med den same rytmen. Etter at denne songen blei framført av Anna Kendrick i filmen Pitch Perfect fekk leiken eit oppsving i skulemiljø.

Kjelder

Bakgrunnsstoff

Leik
Klapping
Rytme
Kommunikasjon
Melchior Falk Gjertsen

Melchior Falk Gjertsen () var ein norsk-amerikansk prest, salmediktar og skuledirektør. 

Gjertsen utdanna seg på latinskule i Bergen Han utvandra til USA, tok presteeksamen ved Augustana Seminary og vart ordinert til prest i 1868.

Han jobba som prest i Lutheran Trinity Church i Minneapolis, og var også skuledirektør i byen. Saman med Th. S. Reimstad gav han ut songboka Sangbogen i 1897. Gjertsen er representert med ein salme i Norsk Salmebok og Norsk salmebok 2013. Han gav også ut «Hjemlands sange» 1877, «Christopher Brun og pietismen» 1899, «Harald Hegg» - ei skildring av norsk settlarliv på prærien - 1914.

Bibliografi

Bøker

I bøker - eit utval

Kjelder

 Melchior Falk Gjertsen i Fylkesleksikonet for Sogn og Fjordane 
Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978

Bakgrunnsstoff 
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 113.

Norske salmediktarar
Norske prestar
Folk frå Sogndal
Forfattarar frå Sogndal
Norske sakprosaforfattarar
Norske diktarar
Náousa på Páros

Náousa (gresk Νάουσα) er ein landsby på øya Páros i øygruppa Kykladane i periferien Dei sørlege egeiske øyane i Hellas. Náousa høyrer til kommunen Páros i periferieininga Páros.

Referansar 

Naousa
Anaïs Bescond

Anaïs Bescond () er ein fransk skiskyttar fødd i Aunay-sur-Odon i Normandie. Ho har vunne ein gullmedalje og fem sølvmedaljar i ulike verdsmeisterskap i skiskyting i tida 2011-16.

Aktiv
Bescond gjekk på dei franske laga som tok sølv i 4 x 6 km stafett under VM i skiskyting 2011 og 2012, begge gongane bak tyske mannskap. Ho deltok i vinterleikane 2014 i Sotsji og gjorde fleire gode prestajonar i dei indviduelle tevlingane, med femteplassar på både sprinten og i normalpropgrammet som dei fremste. Under VM i skiskyting 2015 i finske Kontiolahti tok ho sitt tredje VM-sølv i 4 x 6 km stafett, og hadde dessutan tidlegare i meisterskapen sikra seg endå eit VM-sølv då ho gjekk ein etappe for Frankrike i mixstafetten.

Då VM i skiskyting 2016 tok til i Holmenkollen gjekk Bescond den fyrste etappen i opningstevlinga med mixstafett. Saman med Marie Dorin Habert, Quentin Fillon Maillet og Martin Fourcade vart ho verdsmeister i øvinga. Seinare i Oslo-VM gjekk ho inn til sølv på 15 km, vel 12 sekundar bak lagvenninna Marie Dorin Habert. Begge trefte på 19 av 20 blinkar.

Bescond vann 7,5 km sprint i verdscuprenna 2014 i italienske Antholz, hennar einaste indviduelle triumf i verdscupen i skiskyting.

Kjelder
Denne artikkelen bygger på «Anaïs Bescond» frå ,  den 9. mars 2016.

Bakgrunnsstoff 
 

Franske skiskyttarar
Verdsmeistrar i skiskyting
Olympiske meistrar for Frankrike
Olympiske bronsemedaljevinnarar for Frankrike
Franske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Franske deltakarar under vinter-OL 2018
Skiskyttarar under vinter-OL 2018
Franske deltakarar under vinter-OL 2022
Skiskyttarar under vinter-OL 2022
Deltakarar under VM i skiskyting 2011
Deltakarar under VM i skiskyting 2012
Deltakarar under VM i skiskyting 2013
Deltakarar under VM i skiskyting 2015
Deltakarar under VM i skiskyting 2016
Deltakarar under VM i skiskyting 2017
Deltakarar under VM i skiskyting 2020
Deltakarar under VM i skiskyting 2021
Hilde Fenne

Hilde Fenne () er ein norsk skiskyttar frå Voss. Ho var med på Noregs lag som vann kvinnestafetten i VM i skiskyting 2013. Skiskyttarane Gisle Fenne og Helga Øvsthus er foreldra hennar.

Fenne var med på det norske laget som vann verdscup-stafetten i Hochfilzen 9. desember 2012. Trass i at ho ikkje hadde betre enn ein 28. plass i verdscuprenn å vise til, fekk ho gå startetappen for Noreg i 4 x 6 km stafett under VM i skiskyting 2013 i Nové Město na Moravě i Tsjekkia. På ståande skyting pådrog ho seg ein strafferunde, men framifrå etappar av lagvenninnene Ann Kristin Flatland, Synnøve Solemdal og Tora Berger sikra ein norsk gullmedalje.

Individuelt har ikkje Fenne lukkast å hevde seg mot verdseliten i skiskyting. Ein åttandeplass på jaktstarten i Pokljuka i desember 2015 er hennar beste plassing i verdscupen i skiskyting.

Kjelder
Denne artikkelen bygger på «Hilde Fenne» frå ,  den 9. mars 2016.  
 

Norske skiskyttarar
Norske motbakkeløparar
Verdsmeistrar i skiskyting
Noregsmeistrar i skiskyting
Kongepokalvinnarar i skiskyting
Deltakarar under VM i skiskyting 2013
Deltakarar under VM i skiskyting 2017
Folk frå Voss
Bergljot Solberg

Bergljot Solberg () er ein norsk arkeolog. Ho vart tilsett i 1982 som førsteamanuensis ved Arkeologisk institutt, Universitetet i Bergen, avla doktorgraden (dr.philos) ved Universitetet i Bergen i 1985 med avhandlinga Norwegian spear-heads from the Merovingian and Viking periods, og vart i 1989 professor ved Universitetet i Bergen som ein av dei fyrste kvinnelege arkeologiprofessorane i Noreg. 

Solberg har ein stor vitskapleg produksjon attom seg, har skrive fleire artiklar i bokutgåvene av Store norske leksikon, og er forfattar av boka Jernalderen i Norge. Ho er medlem av Det Norske Videnskaps-Akademi, og dessutan medlem av Internationales Sachsensymposion. Arbeitsgemeinschaft zur Archäologie der Sachsen und ihrer Nachbarvölker in Nordwesteuropa.

Fotnotar

Norske arkeologar
Norske arkeologiprofessorar
Professorar ved Universitetet i Bergen
Disco

Disco eller discomusikk er ei form for popmusikk som særleg er rekna for bruk i diskotek. Musikkforma oppstod i USA i 1970-åra. Stilen byggjer på soulmusikken frå 1960-åra. Han er ofte kjenneteikna av ein «hjarteslagsrytme» med bruk av basstromme på kvart taktslag, latino-perkusjon, rik instrumententasjon og gjerne bruk av synth.

Blant dei fremste discoutøvarane kan ein nemna Donna Summer, Gloria Gaynor og gruppene Bee Gees, Boney M, Chic, Jackson Five og Kool and the Gang. Innan disco er det også vanleg at ein produsent har ei viktig rolle, og hovudsakleg kan bruka anonyme studiomusikarar.

Discomusikken gjekk tilbake i poplaritet sist på 1970-talet. Han kulminerte med filmen Saturday Night Fever (1977), men element av han lever vidare i ein del av dance- og house-musikken frå 1980- og 1990-åra.

Kjelder

 
Dansemusikk
Musikk i 1970-åra
Musikksjangrar
Pop
USA-amerikanske musikkstilar
Fjell i Saudi-Arabia

Dette er ei liste over nokre av fjella i Saudi-Arabia.

Fjell over 3 000 moh

Fjell over 2 500 m

Høgaste fjell i Hijazfjella

Høgaste fjell i Madiyanfjella

Merknader
 (*) Desse målingane er ikkje nøyaktige og henta frå GoogleEarth.

Kjelder
Denne artikkelen bygger på «Lists of mountains in Saudi Arabia» frå ,  den 9. mars 2016. 
 oppgav desse kjeldene: 
 Saudi geologiske undersøkingar: 
 Saudi Geological Society 
 Ministry of Petroleum and Minerals Resources: Aerial Survey Department 
 GoogleEarth
 

 
Saudi-Arabia
Donald Trump

Donald John Trump () var den 45. presidenten av USA og tidlegare forretningsmann og tv-kjendis. Han vart vald til president i USA for Det republikanske partiet ved presidentvalet i 2016, der han slo Hillary Clinton.

I september 2019 starta Representanthuset i USA ein prosess for å stille Trump for riksrett etter varsel som hevda at Trump misbrukte makta si for å få presidenten av Ukraina, Volodymyr Zelensky, til å etterforske Hunter Biden, son av Joe Biden.

Karriere som forretningsmann
Trump var president og styreleiar i The Trump Organization då han vart vald til USA sin leiar. Han grunnla konsernet Trump Entertainment Resorts, ei kasino- og hotellverksemd som han eigde fram til 1995.

Bøker der Trump er kreditert som forfattaren

Kjelder 

USA-amerikanske forretningsfolk
USA-amerikanske mediefolk
USA-amerikanske politikarar
USA-amerikanske presidentar
USA-amerikanske presidentkandidatar i 2016
Bhajan

Bhajan er ein lovsong som uttrykker kjærleik til ein guddom i hinduismen. Bhajansong er karakteristisk for hinduretningen bhakti. 
Songane blir ofte framført i grupper. Dei er gjerne på dei lokale folkespråka, ikkje på sanskrit som meir formelle hymne kan vera. 

Bhajan-synging er svært populært i India, både i tempel, på gater og på tog.

Sjå òg 

bhakti
kirtan
pada

Kjelder

Indisk musikk
Religiøs musikk
Hinduisme
Bhakti
Kirtan

Kirtan eller kirtana er ei religiøs musikkform frå India, utbreidd i hindu-, sikh- og nokre buddhistiske tradisjonar. Han er ein vekselsong mellom solist og kor som særleg blei utvikla i Bengal av Chaitanya. Kirtanar blir ofte framført spontant i tempel, på gater og liknande. Dei kan framførast med instrument, og kan dansast til.

Sjå òg 

bhajan

Kjelder

Indisk musikk
Religiøs musikk
Buddhisme
Hinduisme
Sikhisme
Bhakti
Torvald Haavardstad

Torvald Haavardstad () var ein norsk lærar og politikar frå Evje i Aust-Agder. Han var stortingsrepresentant for Arbeidarpartiet i 1931-45 og 1950-53.

Liv og gjerning
Haavardstad var son til ein gardbrukar, lensmann i Evje. Etter å ha teke eksamen ved Kristiansand lærarakule i 1914, var han det neste året lærar i Kristiansand og Randaberg. Etter eit befalskurs i 1915/16 var han løytnant i nøytralitetsvernet 1916-18. Frå 1919 var han lærar, og seinare skulestyrar, i heimbygda Evje til 1961. Kyrkjesongar i Evje frå 1928 til 1956.

Frå 1923 til 1965 var Haavardstad medlem av del lokale heradsstyret. Han var ordførar i Evje frå 1929 til han var avsett av NS-styresmaktene i 1942, på ny ordførar 1945-49. Haavardstad byrja i 1960 på si tredje periode som ordførar i Evje. Då den nye kommunen Evje og Hornnes såg dagens lys frå 1962 var han ordførar i denne i ein fireårsperiode.

Ved stortingsvalet hausten 1930 vart Haavardstad vald inn på Stortinget frå nyår 1931, og vart attvald både i 1933 og 1936. Han kom tilbake på Tinget i perioden 1950-53, då han var medlem av Finanskomiteen. Visesekretær i Odelstinget 1937-45 og 1950-53. Haavardstad var medlem i kyrkjelovsnemnda frå 1938 og i tilsynsnemnda for Sørlandsbanen frå 1945.

Kjelder
Stortingsbiografi
Norsk Allkunnebok, VI. bandet. 1955

Stortingsrepresentantar 1931-1933
Stortingsrepresentantar 1934-1936
Stortingsrepresentantar 1937-1945
Stortingsrepresentantar 1950-1953
Folk frå Evje og Hornnes
Finn Halvorsen

Finn Halvorsen () var ein norsk forfattar, kritikar og omsetjar. 

Halvorsen voks opp som den yngste av seks barn i ein presteheim. Barneåra tilbrakte han i Alta, Luster og Ålesund, der han tok examen artium 1912. Etter eksamen drog han til Oslo for å studera teologi, men etter tre år avbraut han studiane og begynte som kulturjournalist i Morgenposten. Her avanserte han til redaksjonssekretær medan han starta sitt forfattarskap. Frå 1920 var han forfattar og kulturskribent på heiltid og reiste mykje i Europa, og ei tid var han Aftenposten sin korrespondent i Roma. Som teaterkritikar skreiv han både for Aftenposten og Morgenbladet.
 
Finn Halvorsen mottok tidleg sterke impulsar frå Mussolini sin fascisme, som han også lenge etter krigen meinte «gjorde underverker for det italienske folk». Han fann sin plass på ytste høgre fløy i kulturkampen i mellomkrigstida og meinte at kommunismen var «vår dødsfiende» og at Hitler var den beste garanti mot dette «europeiske spøkelset». Først mange år seinare gjekk han så langt som til å innrømme at «Hitler-veldet ville blitt en like så stor redsel for Europa som et Stalin-velde» og at han sjølv hadde gjort seg skuldig i «samme slags dumhet som de fleste forhenværende kommunister». Denne betinga sjølvkritikken stod på trykk 1955. 

Under andre verdskrigen var han 1941–1945 sjef for Statens teaterdirektorat, som hadde ansvaret for Nasjonal Samling sin teaterpolitikk og kontrollerte alle førestillingar. I denne stillinga forsøkte han å «nazifisera» kulturlivet i Norge, og fekk kallenamnet «teaterdiktator». 

Han vart også knytt til Gyldendal som konsulent, redigerte ein antologi over tyske diktarar frå nyare tid og utgav litterære kampartiklar i bokform (I kampens hete, 1943). 

Halvorsen sona fem år i fengsel før han vart benåda i statsråd etter ein opphavleg landssvikdom på 12 år. Men Forfatterforeningen avslo søknaden hans om medlemskap, og på sitt gamle forlag Gyldendal var han uønskt. Berre i den katolske kyrkja, som han konverterte til 1948, fann han barmhjertigheit og vilje til forsoning.

Halvorsen hevda seinare at han alltid hadde vore imot dødsstraff, at han hadde sveva i uvissa om pinslar og torturdrap i Norge og at han hadde vore eit «opprørt og avmektig vitne» til at jødane vart sende ut av landet. Hans einaste roman etter krigen (Jomfruen, helgenen og banditten) kom ut 1959, året før han døydde i Italia.

Bibliografi

Bøker

I bøker - eit utval

Kjelder
Tidsskrift. Nummer 26. Utgjeve av Historielaget for Sogn. Dikting og diktarar frå Sogn. Ved Andreas Bjørkum og Jarle Bondevik Kaupanger : Historielaget, 1978

Referansar

Bakgrunnsstoff

 Finn Halvorsens hyllest av det nasjonalsosialistiske Tyskland (fra Norske røster, utgitt 1942)

Norske romanforfattarar
Norske dramatikarar
Folk frå Alta
Forfattarar frå Luster
Norske sakprosaforfattarar
Einar Iveland

Einar Iveland () var ein  norsk lærar og politikar frå Iveland i Aust-Agder. Han var stortingsrepresentant for Venstre og Aust-Agder frå 1950 til 1953.

Liv og gjerning
Etter å ha gått på Setesdal landbruksskule skulevinteren 1909/10 gjekk Iveland på Kristiansand lærarskule der han tok eksamen i 1917. Frå 1918 var han den neste tia åra lærar på høvesvis Farsund middelskole, Agder Folkehøgskule 1918-24 og Aust-Agder fylkesskule 1924-28. I 1928 fekk han lærarstilling i heimbygda Iveland, ein post hadde han til 1959. Han var også kyrkjesongar i Iveland 1928-45 og tok over farsgarden i 1937.

Frå 1932 var han medlem av heradsstyret i Iveland, ordførar 1934-42, då han vart avsett av NS-styresmaktene. Kom tilbake i 1945 og var ordførar til og med 1949. Perioden 1945-49 han leiar av fylkestinget i Aust-Agder.

Iveland var formann i Aust-Agder Venstrelag frå 1946 til 1954, og medlem av landsstyret i Venstre frå 1948 til 1956. Perioden 1950-53 var han fast representant frå Aust-Agder på Stortinget, medlem av skog-, vassdrags- og industrikomiteen. 

Iveland hadde ei rad verv, bådee offentleg og privat. Han var medlem i Statens samferdselsråd 1948-64, styremedlem Noregs Heradsforbund og formann for Noregs Bank i Arendal 1960-63. Han var frå 1949 fylkesformann og 1952-55 nestformann i Norges Bondelag. Både i bondelaget og i Venstre var han ein mykje nytta talar.

Kjelder
Norsk Allkunnebok, VI. bandet. 1955
Stortingsbiografi

Stortingsrepresentantar 1950-1953
Folk frå Iveland
Stortingsrepresentantar 1950-1953